**ΚΑΤΕΠΕΙΓΟΝ**

Πληροφορίες: Τάνια Κατσάνη

**Αθήνα: 30.06.2015**

**Αρ. Πρωτ.: 1821**

**Προς: Υπουργό Οικονομικών κ. Γ. Βαρουφάκη**

**Επιστολή Ε.Σ.Α.μεΑ. με θέμα: Άμεσες ρυθμίσεις για τη διευκόλυνση των συνταξιούχων με αναπηρία στην πρόσβαση στις συντάξεις τους**

**Κοιν**: «Πίνακας Αποδεκτών»

***Κύριε Υπουργέ,***

Η Ε.Σ.Α.μεΑ. με το παρόν έγγραφό της σας εφιστά την προσοχή στο φλέγον θέμα των συντάξεων των συνταξιούχων με αναπηρία.

Γνωρίζετε πολύ καλά, ότι εάν ένας συνταξιούχος δίχως αναπηρία έχει ανάγκες, ιδίως οικονομικές, ο συνταξιούχος με αναπηρία αντιμετωπίζει ταυτόχρονα και ανυπέρβλητα εμπόδια στην πρόσβαση στη σύνταξή του.

Πολλές κατηγορίες συνταξιούχων με αναπηρία (τυφλοί, άτομα με κινητική αναπηρία, παραπληγία, τετραπληγία κλπ.) δεν διαθέτουν κάρτες ανάληψης, ενώ και η πλειοψηφία των ΑΤΜ δεν είναι προσβάσιμα.

Για τους παραπάνω λόγους ζητούμε όπως αποφασίσετε οι συνταξιούχοι με αναπηρία να εξυπηρετούνται από τα υποκαταστήματα των τραπεζών κατά προτεραιότητα, λαμβάνοντας όλο το ποσό της σύνταξής τους.

***Κύριε Υπουργέ,***

Θεωρούμε ότι κατανοείτε πλήρως την προβληματική κατάσταση που έχει δημιουργηθεί και θα δράσετε άμεσα.

**Με εκτίμηση**

**Ο ΠΡΟΕΔΡΟΣ**

**Ι. ΒΑΡΔΑΚΑΣΤΑΝΗΣ**

**Ο ΓΕΝ. ΓΡΑΜΜΑΤΕΑΣ**

**ΧΡ. ΝΑΣΤΑΣ**

**Πίνακας Αποδεκτών:**

-Γραφείο Πρωθυπουργού κ. Αλ. Τσίπρα

- Γραφείο Υπουργού Επικρατείας, κ. Αλ. Φλαμπουράρη

- Γραφείο Υπουργού Επικρατείας, κ. Ν. Παππά

-Γραφείο Υπουργού Εργασίας κ. Π. Σκουρλέτη

- Γραφείο Αναπληρωτή υπουργού Κοινωνικής Ασφάλισης κ. Δ. Στρατούλη

-Γραφείο Προέδρου Ένωσης Ελληνικών Τραπεζών κ. Λ. Κατσέλη

-Φορείς Μέλη Ε.Σ.ΑμεΑ.